კომანდორის კუნძულები
კომანდორის კუნძულები (რუს. Командорские острова) — ოთხი კუნძულისგან შემდგარი არქიპელაგი წყნარი ოკეანის ბერინგის ზღვის სამხრეთ-დასავლეთ ნაწილში. ადმინისტრაციულად შედის რუსეთის კამჩატკის მხარის ალეუტის რაიონის შემადგენლობაში. ფართობი 1846 კმ². მოსახლეობა 718 ადამიანი (2018). სახელი ეწოდა კომანდორ ვიტუს ბერინგის პატივსაცემად, რომელმაც კუნძულები 1741 წელს აღმოაჩინა. არქიპელაგის ყველაზე მოზრდილ — ბერინგის კუნძულზეა ზღვაოსნის საფლავი. კომანდორის კუნძულები რუსული და ალეუტური კულტურის შერევის ადგილია.